text: প্রস্তাবিত আইনে প্রণোদনা পেতে পারে পক্ষপাতদুষ্ট সংবাদ মাধ্যমও - Weekly Bangla Mail
  প্রস্তাবিত আইনে প্রণোদনা পেতে পারে পক্ষপাতদুষ্ট সংবাদ মাধ্যমও
  ফেডারেল সরকারের অনলাইন বিল নিয়ন্ত্রণহীন অথবা রাশিয়ার সরকার পরিচালিত স্পুটনিকের মতো পক্ষপাতদুষ্ট সংবাদ মাধ্যমকেও প্রণোদনা দিতে বাধ্য করতে পারে বলে সতর্ক বাণী উচ্চারণ করেছে গুগল। তবে কানাডার গণমাধ্যম শিল্পের প্রতিনিধিত্বকারী সংগঠন বলছে, বিলের শব্দগুলো অনেক আটোসাঁটো এবং বিশেষ করে সংগঠনের স্বার্থ রক্ষাকারী আউটলেটকে বাদ দেওয়া হয়েছে।
  গুগলের যুক্তি, যোগ্য সংবাদ মাধ্যমের সংজ্ঞা এতোটাই বিস্তৃত যে কানাডায় দুইজন বা তার চেয়ে সাংবাদিক বা অপেশাদার আউটলেটও টেক জায়ান্টদের কাছ থেকে অর্থ পাওয়ার সুযোগ পাবে। বিদেশি রাষ্ট্রের অর্থায়নে পরিচালিত সংবাদ মাধ্যমও এর মধ্যে অন্তর্ভুক্ত।
  দ্য কানাডিয়ান প্রেস জানায়, অস্ট্রেলিয়ার আদলে প্রণীত অনলাইন নিউজ বিলটি প্রণয়ন করা হয়েছে কানাডার সংবাদ মাধ্যম শিল্পের সহায়তায় এবং পক্ষপাতদুষ্ট ও অনির্ভরযোগ্য মাধ্যমে সংবাদ প্রতিরোধে। সি-১৮ নামে পরিচিত বিলটি বানাডার গণমাধ্যমে সংবাদ পুনরায় প্রচারের ক্ষেত্রে গুগল ও মেটার মতো প্রযুক্তি জায়ান্টদের অর্থ পরিশোধ করতে হবে। এছাড়া প্রযুক্তি কোম্পানিগুলোর চুক্তিবদ্ধ সংবাদ মাধ্যমগুলোকে অগ্রাধিকার দেওয়া বা শাস্তি দেওয়ার সুযোগও রোধ করবে।
  যদিও গুগল বলছে, তাদের সার্চ ইঞ্জিনে যেভাবে সংবাদে র‌্যাংকিং এবং কন্টেন্ট মডারেট করা হয় তা বিঘ্নিত করবে বিলটি।
  ইউক্রেন যুদ্ধ শুরু হওয়ার রপর গুগল নিউজ সার্চ টুলে রাশিয়ার সরকার নিয়ন্ত্রিত সংবাদ মাধ্যম আরটির দৃশ্যমানতা কমিয়ে দেওয়া হয়। গুগলের মুখপাত্র লরেন স্কেলি বলেন, কানাডায় সবচেয়ে উপযোগী ও নির্ভরযোগ্য কন্টেন্ট উপস্থাপন ও আমাদের নিজস্ব নীতি প্রয়োগ করলে সার্চ ইঞ্জিনকে বিপুল অংকের জরিমানার মুখে পড়তে হবে। গুগল বিলের উদ্দেশ্যকে সমর্থন করে। কিন্তু যেভাবে খসড়া তৈরি করা হয়েছে তা বিলটি অনাকাক্সিক্ষত ফলাফল ডেকে আনতে পারে বলে আশঙ্কা করা হয়েছে।